ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

....ซามูไร บอนด์
qq...จดหมายร้อนๆ จากผู้จัดการศิริราชมูลนิธิไปถึง “วันชัย สุระกุล” ผู้อำนวยการกองสลาก สะท้อนให้เห็นถึง “วงจรการค้าสลาก” ที่ยังคงย่ำอยู่กับที่ เมื่อจดหมายมีการพาดพิงถึงแก๊งมิจฉาชีพที่หากินกับปลอมเอกสาร โควตาสลากและการฮั้วประมูล
qq...ยังไม่นับจดหมายร้อนอีก 2 ฉบับของมูลนิธิสวัสดิการสังคมไทย ภายใต้สังกัด กระทรวงการพัฒนาสังคมและความมั่นคงของมนุษย์ ที่พูดถึงเรื่องอำนาจของกองสลากในการจัดสรรโควตาของมูลนิธิ
qq...ประเด็นฮั้วประมูลที่ศิริราชมูลนิธิกล่าวถึง แน่นอนเป้าย่อมหนีไม่พ้นรายใหญ่ที่ได้รับโควตาไปบริษัทละ 2 หมื่นเล่ม ถ้าเทียบเป็นคู่ คู่ละ 80 บาท เท่ากับได้โควตางวดละ 1 ล้านคู่ วงในบอกว่า ช่วงที่กองสลากเปิดให้รายใหญ่ขอรับจัดสรรน่ะ ประกาศลงเว็บไซต์ให้เวลาแค่ 12 วัน รวมกับวันเสาร์อาทิตย์ด้วย แถมต้องมีแบงก์การันตีมโหฬาร 200300 ล้านบาท โธ่...ใครจะไปหาเงินทัน
qq...สิ่งที่คนในวงการพูดกันก็คือ งานนี้พ่อค้ากับนักการเมืองรู้กันอยู่เต็มอก มีนายหน้าที่ปรึกษาใหญ่มาวิ่งบวกเงิน นับไปนับมาเขาว่าตอนนี้เก็บให้นักการเมืองได้กว่าพันล้านบาทเข้าไปแล้ว แต่ราคาสลากกลับไม่ได้ลดลงเหลือคู่ละ 80 บาทอย่างที่คุยไว้
qq...แต่หากฟังความให้รอบด้าน ก็ต้องฟังพ่อค้าที่ได้รับโควตาล็อตใหญ่เขาบอกอย่างน้อยใจว่า ไม่ได้รับความเป็นธรรม เพราะจะจัดสรรโควตาทีมีคนมาเรียกไปพบที อย่างนี้จะให้ลดราคาลงได้อย่างไร เพราะขาดทุนเห็นๆ เลยจำเป็นต้องขึงราคาสลากให้สูงเอาไว้ สุดท้ายซวยทั้งขึ้นทั้งล่อง สลากแพงก็โดนด่า